جان اسٹینبک

جان اسٹینبک (1902ء – 1968ء) ایک امریکی مصنف تھا۔ سنہ 1962ء اس نے نوبل ادب انعام جیتا۔

سوانح 
سیلی ناس، کیلی فورنیا میں پیدا ہوا اور اسٹین فورڈ میں تعلیم حاصل کی۔ اس نے ابتدا میں جو ناول و کہانیاں لکھیں ان پر عام طور پر بہت کم توجہ کی گئی۔ اس کا پہلا ناول کپ آف گولڈ (Cup of Gold) تھا جو بحری قزاق ہنری مورگن کی زندگی اور موت پر مبنی ہے۔ 1935ء میں اس نے ایک ناول "ٹارٹلا فلیٹ" (Tortilla Flat) لکھا۔ اسے کافی مقبولیت حاصل ہوئی۔ اس ناول میں ہسپانوی بولنے والے غریب اور دنیاوی نعمتوں سے محروم انسانوں کی کہانی بیان کی گئی ہے۔ اسٹین بک نے ان مسائل کو نہایت ہمدردانہ طریقہ پر سمجھنے اور پیش کرنے کی کوشش کی اور بالآخر اس کی تصنیفات کی خصوصیت بن گیا۔ اپنے ناول "اِن ڈبیئس بیٹل" (In Dubious Battle) میں اس نے کیلی فورنیا کے کھیتوں میں کام کرنے والے کھیت مزدوروں کے بارے لکھا ہے جو باہر سے آتے تھے۔ ان کی حمایت میں اس نے زور قلم صرف کیا ہے۔ ان کے مسائل اس نے اپنے ایک اور ناول "آف مائس اینڈ مَن" (Of Mice and Men) میں پیش کیے لیکن دوسرے انداز میں یہی مسائل "دی مون از ڈاؤن" (The Moon is Down) میں بھی پیش کیے گئے ہیں۔ اپنے ناول "دی گریپس آف ریتھ" (The Grapes of Wrath) میں اس نے تباہیوں اور بربادیوں کے شکار تمام انسانوں کی تصویر کشی کی ہے۔

ان ناولوں کے علاوہ بحری سفر اور لوک قصوں پر مبنی ناول بھی لکھے ہیں۔ اس کا ناول "ایسٹ آف ایڈن" (East of Eden) کافی مقبول ہوا ہے۔

اسٹین بک نے ناولوں اور کہانیوں کے علاوہ مختلف موضوعات پر کئی غیر افسانوی کتابیں بھی لکھیں۔ اپنے بعض ناولوں کو ڈراموں میں ڈھالا۔ فلموں کے اسکرپٹ لکھے اور اس کے اپنے کئی ناولوں پر فلمیں بنائی گئیں۔ اس کے فن کے بارے میں بھی کئی کتابیں لکھی گئی ہیں۔

اسٹین بک نے نیو یارک شہر میں 20 دسمبر 1968ء کو انتقال کیا۔ وہ دل کا مریض تھا۔ بوقت مرگ اس کی عمر 66 تھی۔ کہتے ہیں وہ لمبے عرصے سے تمباکو نوش تھا۔

مزید دیکھیے 
 نوبل ادب انعام

حوالہ جات 

1902ء کی پیدائشیں
1968ء کی وفیات
آئرش نژاد امریکی شخصیات
امریکی اشتراکیت پسند
امریکی انسان دوست
امریکی لاادری
امریکی مرد مصنفین
امریکی مرد ناول نگار
امریکی نوبل انعام یافتہ
انگریز نژاد امریکی شخصیت
بیسویں صدی کے امریکی مرد مصنفین
بیسویں صدی کے امریکی مصنفین
بیسویں صدی کے امریکی ناول نگار
جامعہ سٹینفرڈ کے فضلا
جرمن نژاد امریکی شخصیات
سالیناس، کیلیفورنیا کی شخصیات
فضلاء سٹینفرڈ یونیورسٹی
کیلیفورنیا کے مصنفین
دوسری جنگ عظیم کی امریکی عسکری شخصیات
صدارتی تمغا آزادی کے وصول کنندگان
ادب میں نوبل انعام یافتگان
امریکی ایپسکوپیلین
ویکی ڈیٹا سے مطابقت رکھنے والی مختصر تفصیل
امریکی سفر نامہ نگار